Varotoimihuoneen loppusiivous

|  |  |
| --- | --- |
| Laatija(t): | Päivi Koistinen, Rantamäki-Karjalainen Tea, Kosunen Anne |
| Vastuuhlö: | Rantamäki-Karjalainen Tea |
| Hyväksyjä: | Miettinen Esa |
| Kuvaus: | Varotoimihuoneen loppusiivous työvaiheittain |

Tarkista *varotoimihuoneen siivousohjeesta* tarvittavat suojaimet, desinfektioaineet, pyykin ja jätteen käsittelyohjeet, [Varotoimihuoneen siivous, pyykki- ja jätehuolto-ohje.](https://intra.psshp.fi/Haku/Sivut/ohjetulokset.aspx?k=eristyshuoneen%20siivous,%20pyykki-%20ja%20j%C3%A4tehuolto)

Erityistä huomiota vaativien tartuntatautien kohdalla noudatetaan erillisohjeita.

Vältetään ylimääräistä huoneesta poistumista. Sulkutilan molemmat ovet pidetään suljettuina siivouksen ajan. Kädet desinfioidaan aina ennen suojakäsineiden pukemista ja niiden riisumisen jälkeen.

Ensimmäisenä hoitaja poistaa huoneesta hoito- ja tutkimusvälineet.

*Varotoimihuoneen* työvaiheiden aseptinen järjestys kaikissa tiloissa on seuraava; laitoshuoltaja poistaa likaisen materian tiloista (ns. *varotoimen* purku), siivoaa tilat ja täydentää tiloihin puhtaat tarvikkeet sekä petaa sängyn.

*Varotoimihuoneen* tilojen aseptinen ”purku”järjestys on seuraava; sulku🡪 potilashuone🡪 wc- ja suihkutila*.* Tarvittaessa laitoshuoltaja pyytää apua jätteiden ja pyykkipussin pois viemisessä.

Siivouksessa käytetään huonekohtaisia puhtaita siivousvälineitä, jotka ovat siivouskertakohtaiset.

Tilat ja tilassa siivotaan aseptisessa järjestyksessä .Tilojen aseptinen siivousjärjestys on ; sulku🡪 potilashuone🡪 wc- ja suihkutila. Tilan aseptinen siivousjärjestys vyöhykkeittäin esim. potilashuoneessa on yleiset pinnat, potilaan hoitoalue, vesipiste ja lattia. Tilan yksittäinen vyöhyke pyyhitään aseptisessa järjestyksessä esim. potilasvyöhyke seuraavasti; tippateline, vuoteen yläpääty, vuoteen laidat, patjan molemmat puolet, vuoteen sisäpohja, vuoteen alarakenteet, jalkapääty ja käsihuuhdepullo +teline.

*Varotoimihuoneen* loppusiivouksessa käytetään mikrokuituisia siivouspyyhkeitä.

* Mikrokuitupyyhkeiden kostutuksessa noudatetaan annettuja ohjeita.
* Mikrokuitupyyhkeestä käytetään neljä pintaa, jonka jälkeen vaihdetaan puhdas mikrokuitupyyhe. Pyyhkeen likaista pintaa ei taiteta kättä vasten.
* Pinnalta toiselle siirryttäessä mikrokuitupyyhkeestä vaihdetaan puhdas pinta.
* Siivouspyyhkeet ovat vyöhykekohtaisia. Vyöhykkeeltä toiselle siirryttäessä vaihdetaan suojakäsineet.
* Lattiapyyhe käytetään molemmin puolin.
1. Siivoukseen valmistautuminen
* Varaa kaikki siivousvälineet mukaan teräksiselle pyörälliselle aputasolle, myös kumisaappaat.
* tarvittava määrä esikostutettuja taso- ja lattiapyyhkeitä, viikattuja kertakäyttöisiä siivouspyyhkeitä, tarvittava käyttöliuos puhdistusaineesta, pesuharjat (käsienpesualtaan pesuharja, seinän ja lattian pesuharjat /-hankauspesimet) sangossa (2 kpl), kuivia mikrokuitupyyhkeitä ja lattiakaivon koukku.
* pitkävartiset siivousvälineet. Huomio! Suihkuhuoneessa olevaa lattiakuivainta ei käytetä siivouksessa.
* muutama muovipussi likaisille siivousvälineille ja jätteille
* vedessä aukeavia muovipusseja likaisille siivouspyyhkeille
* keltainen, kankainen eristyspyykkipussi käytetyille siivouspyyhkeille
* Pue *varotoimiohjeen* mukaiset suojaimet sulkutilassa, jos sulkua ei ole, potilashuoneessa.
* Mikäli huoneesta poistutaan kesken siivouksen, suojaimet riisutaan ja kädet desinfioidaan.
* Kun palataan huoneeseen, puetaan puhtaat suojaimet desinfioiduin käsin.
1. *Varotoimen* purkaminen, eritetahrojen poisto sekä jätteiden ja pyykkien poisvieminen
* Varaa mukaan eritetahradesinfektioaine ja kertakäyttöpyyhkeitä.
* Pue kertakäyttöinen hihallinen suojaesiliina, suojakäsineet, tarvittaessa suu-nenäsuojus/hengityksensuojain.

Sulku

* Poista eritetahrat. Eritetahradesinfektion jälkeen riisu suojakäsineet, desinfioi kädet ja pue puhtaat suojakäsineet.
* Laita sulun roskat ja kertakäyttötavarat hyllyistä ja kaapeista jätteisiin ja sulje pussi. Riisu suojakäsineet, desinfioi kädet ja pue puhtaat suojakäsineet. Vie sulun jätepussi potilashuoneen jätesäkkiin.

Siirry potilashuoneeseen

* Poista eritetahrat. Eritetahradesinfektion jälkeen riisu suojakäsineet jätepussiin. Desinfioi kädet ja pue puhtaat suojakäsineet.
* Irrota väliverhot ja laita ne pyykkipussiin.
* Sivuverhot poistetaan ja toimitetaan pesuun, huom. kappaverhoa ei tarvitse toimittaa pesuun.
* Laita mahdolliset suojamuovit lääkintälaitteiden päältä roskiin, esim. monitorin suojamuovi.
* Ota potilaan vuoteesta vuodevaatteet, peitto ja tyyny pyykkipussiin.
* Laita potilashuoneen roskat ja kertakäyttötavarat jätteisiin, sulje pienemmät jätepussit ja

laita ne jätesäkkiin. Jätä jätesäkki telineeseen auki, suojaimia ja WC tilan roskia varten.

* Sulje särmäisjäteastia siirtoa varten.
* Irrota ja pussita imu huoltoon viemistä varten.
* Riisu suojakäsineet, desinfioi kädet ja pue puhtaat suojakäsineet.

Siirry wc-suihkutilaan

* Poista eritetahrat. Eritetahradesinfektion jälkeen riisu suojakäsineet, desinfioi kädet ja pue puhtaat suojakäsineet.

- Laita wc-tilan roskat (myös avonaisena olevat wc – ja käsipyyhepaperit) ja kertakäyttötavarat

 hyllyistä sekä kaapeista jätteisiin ja sulje pussit.

- Kerää pyykit vedessä liukunevaan pyykkipussiin. Sulje pyykkipussi ja pujota se keltaiseen

 kankaiseen pyykkipussiin (kaksoispakkaus).

* Pussita suihkutilan lattiakuivain, mikäli wc-suihkutilassa ei ole huuhtelu- ja desinfektiokonetta**.**
* Riisu suojakäsineet, desinfioi kädet ja pue puhtaat suojakäsineet.
* Pujota jätesäkki puhtaaseen jätesäkkiin (kaksoispakkaus).
* Riisu suojakäsineet ja hihallinen esiliina yhtä aikaa, desinfioi kädet ja pue puhtaat suojakäsineet.
* Sulje sisempi jätesäkki.
* Siirrä pyykki- ja jätesäkki sekä särmäisjäteastiakäytävällä olevaan roskatelineeseen.
* Riisu suojakäsineet, desinfioi kädet.
1. Sulkutilan siivous
* Pue kertakäyttöinen hihallinen suojaesiliina, suojakäsineet, tarvittaessa suu-nenäsuojus/hengityksensuojain.

**I. Vyöhyke, yleiset pinnat**

* Aloita siivous taso- ja pystypinnoista, jotka eivät ole roiske-etäisyydellä vesipisteestä. Näitä ovat sulkutilan valokatkaisijat, kaappien ovet, tukitangot, hyllyt ja ovien kahvat ympäristöineen.
* Riisu suojakäsineet, desinfioi kädet ja pue puhtaat suojakäsineet

**II. Vyöhyke, vesipiste**

* Pese harjalla hana ja käsienpesuallas roiskuttamatta ympäristöä.
* Riisu suojakäsineet, desinfioi kädet ja pue puhtaat suojakäsineet.
* Pyyhi käsienpesualtaan ympäristö: peili, käsipaperiteline ylhäältä alaspäin, käsienpesualtaantaustaseinä, saippua- ja käsihuuhdetelineet. Ota puhdas mikrokuitupyyhe, kuivaa hana, altaan reunat, altaan alapinnat, altaan taustaseinä ja roskateline.
* Riisu suojakäsineet, desinfioi kädet ja pue puhtaat suojakäsineet.

**III. Vyöhyke, lattia**

* Kosteapyyhi lattia.
* Riisu suojakäsineet, desinfioi kädet ja pue puhtaat suojakäsineet.

4. Potilashuoneen siivous

**I. Vyöhyke, yleiset pinnat**

* Pyyhi huoneen yleiset kosketuspinnat.
* valokatkaisija, tukitangot, ikkunalauta, ikkunan kahva, kaihtimiensäätäjä, kaukosäädin, ovenkahvat ympäristöineen,ym.
* tuolit ja huoneessa olevat apuvälineet
* potilaan vaatekaappi sisä- ja ulkopuolelta, myös henkarit ja kaapin pohja
* Riisu suojakäsineet, desinfioi kädet ja pue puhtaat suojakäsineet.

**II. Vyöhyke, potilasvyöhyke**

* Pyyhi potilaspaikan päädystä ylätasot, taustaseinä.
* tasolla olevat johdot, radio, potilasmonitorit, anturit, johdot yms. pyyhitään aina, vaikka niitä ei olisi käytetty
* Pyyhi potilaspöytä kauttaaltaan ylhäältä alaspäin kaikki pinnat, myös sisäpinnat, levikkeet ja laatikot
* Vuoteen puhdistus
* pyyhi tippateline ja kohottautumisteline
* pyyhi vuoteen yläpääty
* pyyhi vuoteen sivulaidat, säätöpainikkeet, patja molemmin puolin, sängyn sisäpohja ja alarakenteet, jalkapääty sekä käsihuuhdepullo ja teline
* tarkista, että patjansuojus on ehjä
* Riisu suojakäsineet, desinfioi kädet ja pue puhtaat suojakäsineet.

**III. Vyöhyke, vesipiste**

* Pese harjalla hana ja käsienpesuallas roiskuttamatta ympäristöä.
* Riisu suojakäsineet, desinfioi kädet ja pue puhtaat suojakäsineet.
* Pyyhi käsienpesualtaan ympäristö: peili, käsipaperiteline ylhäältä alaspäin, käsienpesualtaantaustaseinä, saippua- ja käsihuuhdetelineet. Ota puhdas mikrokuitupyyhe, kuivaa hana, altaan reunat, altaan alapinnat, altaan taustaseinä ja roskateline.
* Riisu suojakäsineet, desinfioi kädet ja pue puhtaat suojakäsineet.

**IV. Vyöhyke, lattia**

* Kosteapyyhi lattia.
* Riisu suojakäsineet ja desinfioi kädet.

**5. WC-suihkutilan siivous**

Pue kumisaappaat. Desinfioi kädet ja pue puhtaat suojakäsineet.

**I. Vyöhyke, yleiset pinnat**

* Pyyhi yleiset kosketuspinnat (ovenpielet, ovenkahvat, valokatkaisija, huuhtelu- ja desinfektiokone sekä pyykki- ja jätesäkkitelineet).
* Riisu suojakäsineet, desinfioi kädet ja pue puhtaat suojakäsineet

**II. Vyöhyke, vesipisteet**

* Valuta kuumaa vettä n. 1 minuutti suihkuletkusta mikrobien vähentämiseksi.
* Pese harjalla suihkuhanat ja – seinät roiskekorkeudelta kauttaaltaan (seinissä voi käyttää myös hankauspesintä), sekä suihkutuolit ja muut apuvälineet.
* Pese harjalla hana ja käsienpesuallas roiskuttamatta ympäristöä.
* Riisu suojakäsineet, desinfioi kädet ja pue puhtaat suojakäsineet.

**III. Vyöhyke, wc-istuin**

* Valuta kuumaa vettä n. 1 minuutti bideesuihkusta mikrobien vähentämiseksi.
* Pese harjalla WC-istuimen sisäosat ja pyyhi desinfiointiaineella kostutetulla mikrokuitupyyhkeellä altaan ulko-osat aseptisessa järjestyksessä. Laita wc-harja roskiin CPE- ja VRE eristyksissä, muutoin pese huuhtelu- ja desinfektiokoneessa.
* Riisu suojakäsineet, desinfioi kädet ja pue puhtaat suojakäsineet.

**IV. Vyöhyke, lattia**

* Pese harjalla lattiakaivo.
* Riisu suojakäsineet, desinfioi kädet ja pue puhtaat suojakäsineet.
* Pese harjalla WC- / suihkutilan lattia.
* Pussita harjat (ja hankauspesin) pois vientiä varten, mikäli wc-suihkutilassa ei ole huuhtelu- ja desinfektiokonetta. Riisu suojakäsineet, desinfioi kädet ja pue puhtaat suojakäsineet.
* Jos tilassa on huuhtelu- ja desinfektiokone:

Riisu suojakäsineet, desinfioi kädet ja avaa huuhtelu- ja desinfektiokoneen luukku. Pue puhtaat suojakäsineet ja laita harjat (hankauspesin) sekä suihkutilan lattiakuivain huuhtelu- ja desinfektiokoneeseen. Riisu suojakäsineet ja desinfioi kädet. Sulje huuhtelu- ja desinfektiokoneenluukku ja käynnistä ohjelma. Desinfioi kädet ja pue puhtaat suojakäsineet.

* Huuhtele pinnat ylhäältä alaspäin, lattia viimeisenä (ei liian kovalla paineella, ettei pesuvesi kontaminoi jo pestyjä pintoja).
* Irrota käsisuihkun sekä bideen letkut ja suihkupäät ja pussita ne pois vientiä varten, mikäli wc-suihkutilassa ei ole huuhtelu- ja desinfektiokonetta. Riisu suojakäsineet, desinfioi kädet ja pue puhtaat suojakäsineet.
* Jos tilassa on huuhtelu- ja desinfektiokone:

toimi aiemmin kuvatulla tavalla (älä kontaminoi huuhtelu- ja desinfektiokoneen kosketuspintoja). Laita letku ja suihkupäät koneeseen niille tarkoitetussa pesutelineessä huuhtelu- ja desinfektiokoneeseen.

* Kuivaa
	+ käsienpesualtaan ympäristö: peili, käsipaperiteline ylhäältä alaspäin, käsienpesualtaan taustaseinä, saippua- ja käsihuuhdetelineet. Ota puhdas mikrokuitupyyhe, kuivaa hana, altaan reunat, altaan alapinnat, altaan taustaseinä ja roskateline.
	+ suihkun ympäristö mikrokuitupyyhkeellä edeten ylhäältä alaspäin
	+ pyyhi wc-istuin mikrokuitupyyhkeellä ylhäältä alaspäin
	+ lopuksi kuivaa lattia
* Riisu suojakäsineet, desinfioi kädet ja pue puhtaat suojakäsineet.
* Pyyhi välinevarret desinfiointiaineella kostutetulla mikrokuitupyyhkeellä.
* Riisu suojaimet, desinfioi kädet ja pue puhtaat suojakäsineet.
* Pese kumisaappaat huuhtelu- ja desinfektiokoneessa tai pussita ne mukaan.
* Riisu suojakäsineet, desinfioi kädet ja pue puhtaat suojakäsineet

**6. Lopuksi**

* Laita wc- ja potilashuoneessa olevat suojakäsinelaatikot jätepussiin.
* Pakkaa jätteet huoneen ulkopuolella olevaan jätesäkkiin ja sulje säkki.
* Laita käytetyt siivouspyyhkeet vedessä aukeavaan pussiin ja keltaiseeneristyspyykkipussiin ja vie pussi säkkitelineeseen.
* Vie käytetyt siivousvälineet pussitettuna / sankoissa huoneen ulkopuolelle.
* Riisu suojakäsineet ja laita siivousvaunun jätesäkkiin, desinfioi kädet.
* Täydennä käsipyyhe- ja wc-paperit, tarkista saippuat, käsihuuhteet ja huuhtelu- ja desinfektiokoneen pesuaine.
* Laita wc-suihkutilaan puhtaat suihkun ja bideen letkut sekä suihkupäät.
* Desinfioi kädet
* Laita puhtaat väliverhot, pyykki- ja roskapussit ja suojakäsinelaatikot.
* Desinfioi kädet
* *Petaa* vuode
* Desinfioi kädet ja pue puhtaat suojakäsineet.
* Vie jätteet ja pyykit jätesäkkitelineellä jätehuoneeseen. Pyyhi jätesäkkiteline jätehuoneessa.
* Riisu suojakäsineet ja desinfioi kädet.
* Huolla kaikki käytetyt siivousvälineet ja teräksinen aputaso
	+ Lämpödesinfektio on (huuhtelu- ja desinfektiokone) suositeltavin menetelmä. Esimerkiksi harjat, käyttölaimennospullot ja kuivaimen kumiosa desinfioidaan huuhtelu- ja desinfektiokoneessa ja välinevarret pyyhitään.